**ריאל קלוב סלטה דה ויגו** (בספרדית: **Real Club Celta de Vigo**) היא קבוצת כדורגל ספרדית מהעיר ויגו, המשחקת בלה ליגה. הקבוצה נוסדה ב-28 במרץ 1923. אצטדיונה הביתי של הקבוצה הוא אצטדיון באלאידוס, אשר נבנה ב-1928 ומכיל 29,000 מקומות ישיבה. הקבוצה משחקת בחולצות תכלת ובמכנסיים לבנים.

היסטוריה
--------

סלטה ויגו נוסדה בשנת 1923 מאיחוד של שתי קבוצות בעיר ויגו, ריאל ויגו ספורטינג וריאל קלוב פוצ'ונה דה ויגו, במטרה ליצור קבוצה חזקה שתייצג את העיר ואת חבל גליסיה כהלכה ברמה הלאומית. שמה הראשון של הקבוצה היה ריאל קלוב סלטה ונשיאה הראשון היה מנואל ברסנה דה אנדרס.

סלטה ויגו שיחקה שנים רבות בלה ליגה, והייתה לעיתים קרובה לזכייה בתואר האליפות. בעונת 1947/1948 הגיעה בפעם הראשונה לגמר הגביע הספרדי והפסידה לקבוצת סביליה. העונה הטובה ביותר של המועדון הייתה 1970/1971, שבה לא הפסידה אף משחק בית. הקבוצה סיימה את העונה במקום השישי (עם מספר נקודות זהה לאתלטיק בילבאו). בעונה שלאחר מכן העפילה הקבוצה לגביע אופ"א, אך הודחה ממנו בשלב הראשון. תחילה שיחקו השחקנים בחולצות אדומות ומכנסיים שחורים, אך בשלב מוקדם שונו צבעי המדים לכחול ולבן בהתאם לדגל גליסיה.

בעונת 1993/1994 הגיעה הקבוצה בפעם השנייה לגמר הגביע הספרדי והפסידה לקבוצת ריאל סרגוסה. לקראת סוף שנות ה-90 גדל תקציב הקבוצה, וסלטה ויגו הפכה למתחרה על תואר האליפות. הצלחה ניכרת הגיעה בעונת 1998/1999, בה הקבוצה נשארה בצמרת הליגה במשך כל העונה ואף העפילה לגביע אופ"א, שם גברה על ליברפול. בעונת 2000/2001 הגיעה בפעם השלישית לגמר הגביע הספרדי, והפסידה שוב לקבוצת ריאל סרגוסה. בעונת 2003/2004 חוותה קוטביות של הצלחה בשני המפעלים הראשיים בה השתתפה: בליגת האלופות הגיעה עד לשמינית הגמר, אך בליגה כשלה וירדה לליגת המשנה בסוף העונה. בעונה הבאה שבה לליגה הראשונה, סיימה במקום השישי והעפילה לגביע אופ"א, אך פעם נוספת כשלה בליגה, בניגוד להצלחה במסגרת האירופית, וירדה לליגה השנייה.

בסיום עונת 2011/12, אחרי חמש עונות רצופות בליגה השנייה, חזרה סלטה ויגו לליגה הספרדית הראשונה.

חיים רביבו כיכב בקבוצה בשנים 1996-2000.

סגל הקבוצה
----------

### סגל נוכחי

נכון ל-23 בספטמבר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ארגנטינהארגנטינה | שוער | אגוסטין מרצ'סין  |
| 2 | שוודיהשוודיה | בלם | קרל סטארפלט  |
| 3 | ספרדספרד | מגן | אוסקר מינגסה  |
| 4 | ספרדספרד | מגן | אונאי נונייס  (בהשאלה מאתלטיק בילבאו) |
| 5 | פרופרו | קשר | רנאטו טאפיה  |
| 6 | ספרדספרד | קשר | קרלוס דוטור  |
| 7 | ספרדספרד | קיצוני | קרלס פרס  |
| 8 | ספרדספרד | קשר | פראן בלטראן  |
| 10 | ספרדספרד | חלוץ | יאגו אספס  (קפטן) |
| 11 | ארגנטינהארגנטינה | חלוץ | פרנקו סרווי  |
| 12 | יווןיוון | חלוץ | אנסטסיוס דוביקאס  |

 |  | 

| מס' |  | עמדה | שם |
| --- | --- | --- | --- |
| 13 | ספרדספרד | שוער | איבן ויאר  |
| 14 | ארצות הבריתארצות הברית | קשר | לוקה דה לה טורה  |
| 15 | גאנהגאנה | מגן | ג'וזף איידו  |
| 17 | חוף השנהבחוף השנהב | חלוץ | ז'ונתן במבה  |
| 18 | נורווגיהנורווגיה | חלוץ | יורגן סטרנד לארסן  |
| 19 | שוודיהשוודיה | קשר | ויליוט סוודברג  |
| 20 | ספרדספרד | מגן | קווין ואסקס  |
| 21 | סרביהסרביה | מגן | מיכאילו ריסטיץ'  |
| 23 | ספרדספרד | מגן | מאנו סאנצ'ס  |
| 25 | ספרדספרד | שוער | ויסנטה גואיטה  |

 |

שחקנים מפורסמים
---------------

* ישראלישראל חיים רביבו
* ברית המועצותברית המועצותרוסיהרוסיה אלכסנדר מוסטובוי
* רוסיהרוסיה ואלרי קרפין
* צרפתצרפת קלוד מקאללה
* ספרדספרד מיצ'ל סלגדו
* ספרדספרד דויד סילבה
* ספרדספרד סנטיאגו קניסארס
* ספרדספרד נוליטו
* ספרדספרד יאגו אספס
* ספרדספרד פהיניו
* צרפתצרפת ריצ'רד דוטרואל
* דרום אפריקהדרום אפריקה בני מקארתי
* ברזילברזיל מאזיניו
* ספרדספרד חוסה מנואל פינטו

תארים והישגים
-------------

* אליפות הליגה השנייה:
	+ 1935/36, 1981/82, 1991/92
* גביע המלך:
	+ סגנות - 1947/48, 1993/94, 2000/01
* גביע האינטרטוטו:
	+ 2000

קישורים חיצוניים
----------------

ויקישיתוף מדיה וקבצים בנושא **סלטה ויגו** בוויקישיתוף
* אתר האינטרנט הרשמי של סלטה ויגו (בספרדית)
* סלטה ויגו, ברשת החברתית פייסבוק

* סלטה ויגו, ברשת החברתית אקס (טוויטר)

* סלטה ויגו, ברשת החברתית אינסטגרם

* סלטה ויגו, ברשת החברתית טיקטוק

* סלטה ויגו, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| ספרדספרד לה ליגה, עונת 2023/2024 בלה ליגה |
| --- |
| 

|  |
| --- |
| אוססונה • אלאבס • אלמריה • אתלטיק בילבאו • אתלטיקו מדריד • ברצלונה • גרנדה • ויאריאל • ולנסיה • ז'ירונה • חטאפה • לאס פאלמאס • מיורקה • סביליה • סלטה ויגו • קדיס • ראיו ואיקאנו • ריאל בטיס • ריאל מדריד • ריאל סוסיאדד |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 123021005
* WorldCat: lccn-no2019145097

 |